Ժերեմի Դոկու

**Ժերեմի Բաֆուր Դոկու** (,), բելգիացի ֆուտբոլիստ, «Մանչեսթեր Սիթի» ակումբի և Բելգիայի հավաքականի վինգեր: 2022 թվականի աշխարհի առաջնության և 2024 թվականի Եվրոպայի առաջնության մասնակից։
Պրոֆեսիոնալ կարիերան սկսել է 2018/19 մրցաշրջանում «Անդերլեխտում» ակումբում, որտեղ մի քանի մրցաշրջանում 5 գոլ է խփել առաջնության 34 խաղում: 2020 թվականին տեղափոխվել է Լիգա 1-ի «Ռեն» ակումբ, որտեղ անցկացրել է 75 հանդիպում և դարձել 10 գոլի հեղինակ, իսկ 2023 թվականի օգոստոսին 65 միլիոն եվրոյի դիմաց պայմանագիր է կնքել «Մանչեսթեր Սիթիի» հետ:
2020 թվականին հրավիրվել է Բելգիայի հավաքական, որտեղ հանդես է եկել Երիտասարդական բոլոր մակարդակներում՝ սկսած պատանեկան (մինչև 15 տարեկան) և ներկայացրել է իր երկիրը Եվրո-2020-ում և 2022 թվականի աշխարհի առաջնությունում։

## Ակումբային կարիերա
Դոկուն «Անդերլեխտ» ակումբի սան է։ 2018 թվականի նոյեմբերի 25-ին «Սենտ-Տրյուդենի» դեմ խաղում 16 տարեկանում նորամուտն է նշել Բելգիայի ֆուտբոլի առաջնությունում։ 2019 թվականի դեկտեմբերի 1-ին «Օստենդեի» դեմ խաղում խփել է առաջին գոլը «Անդերլեխտի» կազմում։ 
2020 թվականի հոկտեմբերի 5-ին ֆրանսիական «Ռենը» հայտարարել է տրանսֆերի մասին՝ կնքելով հնգամյա պայմանագիր։ Հոկտեմբերի 16-ին «Դիժոնի» դեմ խաղում նորամուտն է նշել Լիգա 1-ում։ 2021 թվականի մարտի 20-ին «Մեցի» դեմ խաղում խփել է առաջին գոլը «Ռենի» կազմում։
2023 թվականի օգոստոսի 24-ին 60 միլիոն եվրոյի դիմաց տեղափոխվել է անգլիական «Մանչեսթեր Սիթի»։ Սեպտեմբերի 2-ին «Ֆուլհեմի» դեմ խաղում նորամուտն է նշել Անգլիայի Պրեմիեր լիգայում։ Սեպտեմբերի 16-ին «Վեստ Հեմի» դեմ խաղում խփել է առաջին գոլը «Մանչեսթեր Սիթիի» կազմում։ Հոկտեմբերի 4-ին գերմանական «ՌԲ Լայպցիգի» դեմ չեմպիոնների լիգայի խաղում դարձել է գոլի հեղինակ։ Տարվա վերջում ֆուտբոլիստն օգնել է թիմին հաղթել աշխարհի ակումբային առաջնությունում։

## Կարիերա հավաքականում
2018 թվականին Բելգիայի պատանեկան հավաքականի կազմում Դոկուն Անգլիայում մասնակցել է Եվրոպայի պատանեկան առաջնությանը: Մրցաշարում խաղացել է Իռլանդիայի, Դանիայի և Իտալիայի թիմերի դեմ խաղերին։ Դանիացիների դեմ խաղում դարձել է գոլի հեղինակ։
2019 թվականին Իռլանդիայում մասնակցել է Եվրոպայի պատանեկան առաջնությանը։ Մրցաշարում խաղացել է Իռլանդիայի, Չեխիայի, Հունաստանի, Նիդերլանդների և Հունգարիայի թիմերի դեմ խաղերին։
2020 թվականի սեպտեմբերի 5-ին Դանիայի հավաքականի դեմ ազգերի լիգայի խաղում նորամուտն է նշել Բելգիայի հավաքականի կազմում՝ երկրորդ խաղակեսում փոխարինելով Յուրի Տիլեմանսին։ Սեպտեմբերի 8-ին Իսլանդիայի հավաքականի դեմ խաղում իր առաջին գոլն է խփել ազգային թիմի կազմում։
2021 թվականին մասնակցել է Եվրոպայի 2020 թվականի առաջնությանը։ Մրցաշարում հանդես է եկել Ֆինլանդիայի և Իտալիայի թիմերի դեմ խաղերում։
2022 թվականի նոյեմբերի 10-ին ընդգրկվել է Բելգիայի հավաքականի պաշտոնական հայտացուցակում՝ Քաթարում կայանալիք 2022 թվականի աշխարհի առաջնության խաղերին մասնակցելու համար։ Մրցաշարում խաղացել է Խորվաթիայի հավաքականի դեմ խաղերին։
### Գոլեր Բելգիայի հավաքականի կազմում

## Ձեռքբերումներ
**«Մանչեսթեր Սիթի»**
* Անգլիայի չեմպիոն՝ 2023/24

## Ծանոթագրություններ

## Արտաքին հղումներ
* Профиль футболиста на официальном сайте королевской бельгийской футбольной ассоциации

 
Կատեգորիա:Անդերլեխտի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Տղամարդկանց ֆուտբոլի հարձակվողներ